UPUTE O PRAĆENJU, VREDNOVANJU I OCJENJIVANJU

U NASTAVI VJERONAUKA

U OSNOVNOJ ŠKOLI

Prema Planu i programu katoličkog vjeronauka u osnovnoj školi vrednovanje u nastavi vjeronauka odnosi se na procese praćenja, vrednovanja, provjere i ocjenjivanja postignutih ciljeva učenika, zadataka i rezultata njihova učenja. Ostvaruje se primjerenim postupcima za procjenu postignutih rezultata vjeronaučnih susreta osobito što se tiče ostvarenosti postavljenih ciljeva u komuniciranju s odabranim sadržajem te u doživljajnom, spoznajnom i djelatnom primanju, interioriziranju i osobnom integriranju tih sadržaja u vjeronaučnim susretima i svakodnevnom životu.

Ocjenjivanje je najvažniji način vrednovanja postignuća učenika koje se može ostvariti na kraju nastavne jedinice, na kraju nastavne cjeline, na kraju tromjesečja, na kraju polugodišta.

Ocjenjivanje se može ostvariti na različite načine: općom ocjenom, po pojedinim vidovima odnosno sastavnicama procesa učenja, opisnom i brojčanom ocjenom. Treba primjenjivati raznolik i kreativan način vrednovanja a brojčana ocjena trebala bi biti sažetak raznolikog i kreativnog načina vrednovanja četriju aspekata postignutih rezultata vjeronaučne nastave (znanje, stvaralačko izražavanje, zalaganje, kultura međusobnog komuniciranja).

Osnovna uloga vrednovanja je kvalitetna procjena i unapređivnje odgojno-obrazovnog rada. Vrednovati je potrebno kako bi se učenike osposobilo za otvorenost prema transcedenciji i otvorenost prema Bogu. Kako bi se učenike osposobilo za razumjevanje najdubljeg smisla čovjekova života i svijeta u svjetlu Božje objave.

Plan i programu katoličkog vjeronauka u osnovnoj školi navodi slijedeće elemente vrednovanja:

1. **Znanje** : usvojenost (poznavanje) činjenica i vjeronaučnih sadržaja na spoznajno-informativnoj, doživljajno-iskustvenoj razini i djelatno(operativnoj) iskustvenoj razini.

 Oblici vrednovanja provode se kroz usmenu komunikaciju, pismene provjere znanja (koji

 se najavljuju vremenikom koji je dostupan učenicima).

1. **Stvaralačko izražavanje**: primjena znanja u samostalnim ili skupnim aktivnostima. Obuhvaća raznovrsne načine izražavanja: usmeno, pismeno, likovno, scensko, glazbeno, audiovizualno i dr.
2. **Zalaganje**: interes, motiviranost na satu, upornost u svladavanju zadataka, inicijativnost koja pokreće nove ideje, marljivost u izvršavanju postavljenih zadataka, praćenje nastave i aktualnih događaja vezanih uz vjeronaučni sadržaj, pripreme za uvodni dio sata, uključenost u izvanškolske aktivnosti i humanitarne projekte.

1. **Kultura međuosobne komunikacije**: riječ je o komunikacijskoj kulturi u odnosu prema vjeroučitelju ali i prema svim sudionicima vjeronaučnih susreta. Kultura koja uključuje finoću, pažnju i poštovanje u međuosobnim odnosima te autentičnost, slobodu i kreativnost s obzirom na iskazivanje vlastite osobnosti. ELEMENTI I KRITERIJI VREDNOVANJA

IZ VJERONAUKA

1.- 4. razreda

|  |
| --- |
| **ZNANJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | -ne preporuča se  |
| DOVOLJAN  | -ne preporuča se  |
| DOBAR  | učenik reproducira i razumije osnovne sadržaje uz pomoć vjeroučitelja, teže usvaja gradivo, primjena znanja je djelomična. |
| VRLO DOBAR  | nastavni sadržaj iznosi sa dosta detalja , uz eventualnu malu pomoć vjeroučitelja učenik solidno razumije sadržaje, i primjenjuje ga na nove jednostavnije situacije. |
| ODLIČAN  | ima sposobnost dubljeg doživljavanja naučenog, samostalno, sigurno i vješto interpretira naučeno,odgovori su točni i opširni. |

|  |
| --- |
| **STVARALAČKO IZRAŽAVANJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | -ne preporuča se  |
| DOVOLJAN  | -ne preporuča se  |
| DOBAR  | učenik se uz poticaj trudi u radu i obavljanju postavljenih zadataka, prepisuje nastavne sadržaje s ploče u svoju bilježnicu te urešuje istu. |
| VRLO DOBAR  | kreativan je i inovativan, učenik se rado izražava i sudjeluje u u različitim oblicima stvaralačkoga izražavanja, bilježnica redovito prati nastavne sadržaje. |
| ODLIČAN  | učenik ima vrlo razvijenu sposobnost slušanja i govorenja, ima lijepi pismeni i likovni izričaj, pokazuje kreativnost u svim oblicima stvaralačkog izražavanja, izrazito se identificira s biblijskim likovima. |

|  |
| --- |
| **ZALAGANJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | -ne preporuča se  |
| DOVOLJAN  | -ne preporuča se  |
| DOBAR  | pokazuje prosječno (povremeno) zanimanje za nastavne sadržaje, zapis u bilježnici mu je uglavnom cjelovit, površan u pisanju školskih i domaćih uradaka. |
| VRLO DOBAR  | trudi se aktivno sudjelovati u nastavi, redovit je u pisanju školskih i domaćih uradaka, otvoren je za suradnju s učenicima i vjeroučiteljem. |
| ODLIČAN  | učenik vrlo aktivno (uvijek) sudjeluje u nastavi, školske i domaće uratke piše cjelovito, redovito donosi potreban pribor za rad, vrijedan i marljiv, aktivan u izvanškolskim aktivnostima. |

|  |
| --- |
| **KULTURA MEĐUOSOBNE KOMUNIKACIJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | -ne preporuča se  |
| DOVOLJAN  | -ne preporuča se  |
| DOBAR  | učenik povremeno surađuje s drugim učenicima i vjeroučiteljem, potreban mu je poticaj na pristojnije i primjerenije ponašanje.  |
| VRLO DOBAR  | lijepo surađuje s ostalim učenicima i vjeroučiteljem, pristojno i primjereno se ponaša i izražava, svoje mišljenje izražava korektno i s poštovanjem. |
| ODLIČAN  | otvoreno surađuje s ostalim učenicima i vjeroučiteljem, s ljubavlju pomaže drugima, uzornim ponašanjem vrlo pozitivno djeluje na ostale učenike, komunikativan i tolerantan. |

\* kultura međuosobne komunikacije učenika opisno se prati u rubrici bilježaka (datum, opis ponašanja, za primjerenu komunikaciju +, neprimjerenu -), na temelju čega učenik dobiva brojčanu ocjenu u rubrici ocjenjivanja.

ELEMENTI I KRITERIJI VREDNOVANJA

IZ VJERONAUKA

5.-8. razreda

|  |
| --- |
| **ZNANJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | ni uz pomoć vjeroučitelja učenik ne prepoznaje osnovne sadržaje.  |
| DOVOLJAN  | učenik prepoznaje osnovne sadržaje uz veliku pomoć vjeroučitelja i slabo ih reproducira.  |
| DOBAR  | uz vjeroučiteljevu pomoć učenik reproducira i razumije osnovne sadržaje. |
| VRLO DOBAR  | nastavni sadržaj iznosi sa dosta detalja, solidno razumije sadržaje, logički ih povezuje i primjenjuje na nove jednostavnije situacije. |
| ODLIČAN  | učenik samostalno, sigurno i vješto interpretira i primjenjuje znanja na životne problemske situacije |

|  |
| --- |
| **STVARALAČKO IZRAŽAVANJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | učenik ne uspijeva se izraziti, interpretirati biblijski tekst i drugi sadržaj niti uz pomoć i poticaje vjeroučitelja, ne želi sudjelovati u pismenom, likovnom, usmenom i dr. obliku stvaralačkoga izražavanja, često ne izvršava postavljene zadatke i preuzete obveze,.  |
| DOVOLJAN  | učenik nemaštovit u likovnom, pismenom i scenskom izražavanju, ali reagira na poticaj vjeroučitelja, djelomično izvršava postavljene zadatke, uspijeva se izraziti samo uz veliku pomoć vjeroučitelja.  |
| DOBAR  | uz poticaj trudi se u radu i obavljanju postavljenih zadataka, ali mu nedostaje jasnoća u izričaju, slabije uočava bit sadržaja, teže pokazuje i artikulira svoje sposobnosti, prepisuje nastavne sadržaje s ploče u svoju bilježnicu te urešuje istu. |
| VRLO DOBAR  | rado se izražava i sudjeluje u različitim oblicima stvaralačkoga izražavanja, uglavnom se izražava gramatički pravilnim i razumljivim rečenicama, bilježnica redovito prati nastavne sadržaje. |
| ODLIČAN  | učenik ima vrlo razvijenu sposobnost slušanja i govorenja, samostalno, razumljivo i argumentirano obrazlaže svoje mišljenje, pokazuje kreativnost u svim oblicima stvaralačkog izražavanja i daje inicijative, izrazito se identificira s biblijskim likovima. |

|  |
| --- |
| **ZALAGANJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  |  ne sudjeluje/ne surađuje u nastavi, vrlo rijetko nosi udžbenik i bilježnicu, ne piše školske i domaće uratke, ne donosi dogovorene materijale potrebne za obradu pojedinih tema, ne pokazuje zanimanje za nastavne sadržaje..  |
| DOVOLJAN  | minimalno (rijetko) zanimanje za nastavne sadržaje, površno prati vjeroučitelja, zapis u bilježnici mu je nepotpun, neredovit je u pisanju školskih i domaćih uradaka, nije spreman odraditi sve oblike rada, rijetko donosi dogovorene materijale potrebne za obradu pojedinih tema. |
| DOBAR  | učenik pokazuje prosječno (povremeno) zanimanje za nastavne sadržaje, zapis u bilježnici mu je uglavnom cjelovit, površan u pisanju školskih i domaćih uradaka, neredovito donosi dogovorene materijale potrebne za obradu pojedinih tema.  |
| VRLO DOBAR  | Učenik je redovit u pisanju školskih i domaćih uradaka, trudi se aktivno sudjelovati u nastavi, uglavnom donosi dogovorene materijale potrebne za obradu pojedinih tema. |
| ODLIČAN  | vrlo aktivno(uvijek) sudjeluje u nastavi, često postavlja pitanja s ciljem pojašnjenja i produbljenja nastavnih sadržaja, školske i domaće uratke piše cjelovito, redovito donosi dogovorene materijale potrebne za obradu pojedinih tema, samoinicijativno donosi materijale vezane za pojedine nastavne teme, aktivan u izvanškolskim aktivnostima. |

|  |
| --- |
| **KULTURA MEĐUOSOBNE KOMUNIKACIJE – KRITERIJ VREDNOVANJA** |
| **OCJENA** | **OPIS** |
| NEDOVOLJAN  | često ometa rad, nepristojno i neprimjereno se ponaša i izražava, nedostaje mu odnos poštivanja prema vjeroučitelju i drugim učenicima.  |
| DOVOLJAN  | učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima. |
| DOBAR  | povremeno surađuje s drugim učenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje. |
| VRLO DOBAR  | učenik solidno surađuje s ostalim učenicima i vjeroučiteljem, pristojno i primjereno se ponaša i izražava, svoje mišljenje izražava korektno i s poštovanjem. |
| ODLIČAN  | pažljiv i uljudan, uzornim ponašanjem vrlo pozitivno djeluje na ostale učenike, izvrsno surađuje s ostalim učenicima i vjeroučiteljem,otvoren za suradnju, komunikativan i tolerantan. |

\* kultura međuosobne komunikacije učenika opisno se prati u rubrici bilježaka (datum, opis ponašanja, za primjerenu komunikaciju +, neprimjerenu -), na temelju čega učenik dobiva brojčanu ocjenu u rubrici ocjenjivanja